钦定古今图书集成/明伦汇编/氏族典/第321卷 > 《廖用贤尚友录》 > 曾守约
## 钦定古今图书集成/明伦汇编/氏族典/第321卷 > 《廖用贤尚友录》 > 曾守约

按《广东通志》：“守约，字子如，归善人。嘉靖己丑进士，授
行人，选江西道御史，巡视十库，刷卷江西，后按广西，
振纪纲，击赇吏，肆横者皆按寘于法。戊戌，山陵大功，
起武定侯郭勋总其事，郡珰附之。守约当巡视，忤勋，
勋怒其不便己，疏守约稽误。守约遂条奏勋欺纵不
法数大罪，语多切直，疏留中。庚子，升大理寺右丞。未”
几，恳疏乞终母养，卒。